BIMANEESCHE TEXTEN. 19 



uma-na, ompu aka-n de wati-du waü-na kóne kiri weki saraka mbia ai. Ede-ra 

 nggahi kai wei-na ba ompu, e dambe, lao tiyo tja-pu ama-mu raaralao fati ruwi, ba 

 bau wati ntene kai-pu mai-na saraka mbia ai ake, kapo de lao iyo-pu. Ede-r lao 

 kai aria dóho-n aka sera lao fati kai ruwi ba ama-n. Ntika na-èda-ku ama-na ede 

 wunga maru sarènga-na èse wawo ruwi, nggahi kai ba ana dóho-na: ai ama-e, ba 

 bau-si nggömi, mu-pili lóko-mu-ro? Nggahi kai ba ama-na: wati pili lóko nahu, 

 wara la Dadju maufi djalitu aka-n de, ede-ra tuu rebo kai nahu, wati romo iyu-ku 

 hina ba ruwi rangga sarumbu-ku, waü mpudu dengga ufi-na, wati-du waü-ku nahu 

 makiri weki, ede-ra neè maru kai-ku èse wawo ruwi ake. Ede-ra kalei kai ba ana 

 döho-na ede, lao waa lalo-ku aka uma ruma sangadji, lao nuntu mena kai sa-mena-na 

 raa-rawi la Dadju. Ede-ra kapöro kai ruma-t labo la Dadju: lao ou-pu binata ede, 

 bune-ku pahu-na ndai kantjóki kai-na doü maluwa ake, kapo ede lao ou. Nggahi kai 

 ba ompu: kangampu mbóto-mböto, ruma-e, lao ou-ta la Dadju, nggara na-mai sara 

 la Dadju, na-ufi wali-ku djalitu-n? Nggahi kai ba ruma-t: wati disa-na ufi di tando 

 nahu. Nggahi kai bai ompu: nggara ta-mpabuwa-sa ou, ta-lèto pète waü-pu lamada 

 di rii woha ake! Ede-ra lao ou kai la Dadju; mai kai la Dadju di tando ruma-l. 

 Bune-ku-tji neè kantjóki kai-mu ompu ake, iia-waü-du winte-winle mena sarumbu-n 

 ake? Nggahi kai la Dadju: wati wara lamada marakanljóki ompu, lamada ku-ufi 

 ndai-ndai-ku djalitu ake, ndake-ku ra-ufi ba lamada. Ede mpara ufi-na ba la 

 Dadju. Ede-ra ringa kai ba ruma-t ro sa-mena-na doü madöho ede, na-tjuwa-tjuwa 

 tuu rebo mena mpa, ndai ruma-t masèke pöda rebo, kóne ompu raa-diki pète aka-n 

 ede na-neè-ku bisa ai ra-diki kai sarumbu-n ede, na-rebo mpa ruku dompo-dompo 

 sarumbu-na. Eda ndede ba la Dadju, ede mpara lao rai-na di uma-na, na-neè-ra 

 tjili weki èse pamóka-na. Ntika, na-waü mpudu dengga djalitu, na-tjuwa-tjuwa 

 iyu mena mpada di weki-na, la Dadju wati-du wara-na. Nggahi kai ba ruma-ta: 

 lao hade weya-pu la Dadju. Ede-ra lao kai doü masabune-bune mböto lao di uma 

 la Dadju. Ntika na-èda mpara ba la Dadju mai doü mamböto malabo daha mena, 

 ede-ra döho ao kai ba la Dadju watu èse tantonga pamóka-na. Ede-ra wonto 

 kai sampari, turu sa-buwa-buwa kai ba la Dadju, ede-ra tjuwa made repa kai-na 

 doü mambóto ede, ndadi wara sa-buwa ro duwa-n da hina ba turu ede malao rai 

 nggeè ada labo ruma: na-waü-ra made mena doü maralao, nlika-ntika na-mbóo mpa di 

 sarei la Dadju. Ede-ra kananu kai ade ruma-t: wara pala bisa-r guna-na la Dadju 

 ake, lao waa weya-pu peda sangadji kai nahu ake, tanda-na wati-du ndai hade, 

 nde pala kau-pu kamori mena doü maramade ntjau ede. Ede-ra lao kai doü malao 

 waa peda sangadji kai. Eda kai ba la Dadju, ede mpara londo ao kai-n ba la Dadju : 

 au habar waa kai-mu peda sangadji kai ake? Nggahi kai ba doü ede: wati-du neè 

 hade nggómi, na-kangampu weya-du raa-ntjara-mu, nde pala kamori mena waü-pu 

 doü maramade ake. Nggahi kai ba la Dadju: laho mpa. Ede-ra kabe sa-buwa-buwa 

 kai ladjo sampari-na, ede-ra tuu mena kai doü maramade aka-n de, na-waü-ra mori 

 mena. Ede-ra lao kai la Dadju nggeè ada di ruma sangadji, malao raho kangampu 

 ro na-sudju ro nemba hawo ra ninu ruma-t. Ede-ra kandadi kai ba ruma-t ruma-t 

 bitjara la Dadju ede. Ede mpara tjumpu-na. 



